Wendy (parakanta)

Si Shon Seung-wanKang Ji-ae (August 30, 2015). "레드벨벳 웬디 "LA 유학시절, 오바마 대통령상 받은 적 있어" (섹션TV)". TV Daily (in Korean). Archived from the original on March 4, 2016. Retrieved July 26, 2016. (; born February 21, 1994), kilala bilang Wendy (), sarong parakanta sa South Korea. Siya sarong miyembro kan South Korean girl group na Red Velvet. Kan 2021, ginibo niya ang kanyang solong  debut sa EP na Like Water. Kan 2022, nagin miyembro siya kan supergroup kan SM Entertainment na Got the Beat.

Laen pa sa karera niya sa musika, si Wendy nagluwas sa manlaenlaen na palabas sa telebisyon arog kan pagiging panelista sa reality show na We Got Married (2015-2016), Trick & True(2016-2017), na-cast sa komedyang padalan na Saturday Night Live Korea (2021), asin kag'ataman nin Mysterous Record Shop (2021). Poon 2021 sagkod 2023, si Wendy an nag-host kan programa sa radyo na Wendy's Youngstreet. Siring man kan 2023, nag-debut siya sa teatrong musikal na Rebecca.

 Buhay asin karera 

 1994-2014: Mga kaamayan kan buhay asin pagpoon kan karera 
Si Wendy namundag kan Pebrero 21, 1994, sa Seongbuk-dong, sarong komunidad sa Distrito kan Seongbuk sa Seoul, South Korea. Hali sa pamilya nin mga mahilig sa musika, si Wendy nagpahiling nin interes na magin parakanta kan siya anom pa sanang taon. Apuera sa saiyang pagmawot na magkanta, naagtutugtog man siya nin nagkapirang instrumento, kaiba an piano, gitara, plauta, asin saxophone.

Nag-istar sya kaiba an saiyang pamilya sa Jecheon sagkod kan ikalimang taon niya sa elementarya, kan sinda naglipat sa Canada kairiba an matua niyang tugang na si Shon Seung-hee, para mag - adal sa ibang nasyon. Nag-istar sya sa Brocka, Ontario bago nagbalyo sa Estados Unidos para magklase sa Shattuck-Saint Mary's sa Faribault, Minnesota, kun sain siya sarong onradong estudyante asin atleta, asin nakakua nin manlainlain na premyo para sa mga akademiko asin mga aktibidades na konektado sa musika. Duman, nagpuon siyang gamiton an saiyang ngaran saa Ingles na 'Wendy Shon'. Pagbalik sa Canada, siya nag-adal sa Richmond Hill High School sa Richmond Hill, Ontario, kun saen nagpartisipar siya sa show choir kan eskwelahan na inapod na Vocal Fusion. Kan nakaistar siya sa duwang nasyon, nagin matibay siyang magtaram nin Ingles asin nakanuod man na mag - French saka Kastila.

 Mga Toltolan 

Kategorya:Articles with hCards